**CENU APTAUJA Nr. TNPz 2023/97**

**Patvaļīgās būvniecības seku novēršanas dokumentācijas izstrāde un saskaņošana Talsu novada pašvaldības ēkām**

**INSTRUKCIJA PRETENDENTAM**

1. **Iepirkuma priekšmets:**
	1. Iepirkuma priekšmets:Patvaļīgās būvniecības seku novēršanas dokumentācijas izstrāde un saskaņošana Talsu novada pašvaldības ēkām.
	2. Iepirkuma priekšmets tiek dalīts daļās:
		1. Iepirkuma priekšmeta 1. daļa – Mērsraga vidusskolas ēkas, Skolas ielā 8, Mērsragā, Talsu novadā, būvniecības dokumentācijas izstrāde.
		2. Iepirkuma priekšmeta 2. daļa – Talsu pirmsskolas izglītības iestādes ēkas “Saulīte”, Brīvības ielā 10a, Talsos, Talsu novadā, būvniecības dokumentācijas izstrāde.
	3. **Paredzamais līguma izpildes laiks:** 1 (viens) mēnesis no līguma noslēgšanas brīža.
	4. Līgums ar cenu aptaujas uzvarētāju tiks noslēgts pēc uzvarētāja noteikšanas un līguma noslēgšanai nepieciešamo dokumentu saņemšanas.
2. **Piedāvājuma iesniegšanas vieta:**
	1. Piedāvājumus pretendenti iesniedz, nosūtot tos uz e-pastu iepirkumi@talsi.lv līdz **2023. gada 20. decembra plkst. 12.00.**
	2. Kontaktpersona: Talsu novada pašvaldības Centrālās pārvaldes Saimnieciskā nodrošinājuma nodaļas celtniecības speciālists/vecākais inženieris Andrejs Aveniņš, tālr. 28343818.
	3. Pasūtītājs un ieinteresētais pretendents ar informāciju apmainās rakstiski. Mutvārdos sniegtā informācija cenu aptaujas ietvaros nav saistoša.
	4. Iesūtot piedāvājumu, pretendentiem **obligāti** jānorāda: Pieteikums Nr. TNPz 2023/97 “Patvaļīgās būvniecības seku novēršanas dokumentācijas izstrāde un saskaņošana Talsu novada pašvaldības ēkām”.
	5. **Darbu izpildes vietas:**
		1. Iepirkuma priekšmeta 1. daļa – Mērsraga vidusskolas ēkai – Skolas iela 8, Mērsrags, Talsu novads, LV-3284;
		2. Iepirkuma priekšmeta 2. daļa – Talsu pirmsskolas izglītības iestādes ēkai “Saulīte” – un Brīvības iela 10a, Talsi, Talsu novads, LV-3201.
3. **Piedāvājuma noformēšana:**
	1. Pretendents (t. sk. apakšuzņēmēji un katrs piegādātāju apvienības dalībnieks) ir reģistrēts atbilstoši normatīvo aktu prasībām.
	2. Piedāvājumu Pretendents var iesniegt par vienu vai vairākām daļām.
	3. Pretendents iesniedz aizpildītu Pretendenta pieteikumu un finanšu piedāvājumu (1. pielikums), aizpildot attiecīgo iepirkuma priekšmeta daļu, kurā iesniedz savu piedāvājumu. Piedāvājumā norāda līgumcenu *euro* bez PVN ar precizitāti 2 (divas) zīmes aiz komata.
	4. Ja Pretendents piedāvājuma datu aizsardzībai izmantojis piedāvājuma šifrēšanu, Pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām jāiesniedz elektroniskā atslēga ar paroli šifrētā dokumenta atvēršanai, nosūtot to uz e-pastu.
	5. Pretendentam jānodrošina sertificēts speciālists ēku konstrukciju projektēšanā, kurš iepriekšējo 3 (trīs) gadu laikā (2020., 2021., 2022. un 2023. gadā līdz piedāvājuma iesniegšanas termiņa beigām) ir izstrādājis 1 (vismaz) vienu būvniecības ieceres dokumentāciju ēku pārbūvei vai atjaunošanai. Izstrādātā būvniecības ieceres dokumentācija atbilst spēkā esošo normatīvo aktu prasībām un ir akceptēta. Pie iesniedzamajiem dokumentiem jāpievieno aizpildīts 3. pielikums – Pretendenta speciālistu saraksts un apliecinoši dokumenti, kas pierāda pretendenta speciālista atbilstību (t.i., akts, pozitīva atsauksme un dokumenti, kas apliecina būvniecības ieceres dokumentācijas izstrādi ēku konstrukciju projektēšanā).
	6. Pretendentam ir pakalpojuma sniegšanai nepieciešamie instrumenti, iekārtas, licencēts programmnodrošinājums un tehniskais aprīkojums paskaidrojuma raksta izstrādei.
	7. Lai izvairītos no kļūdām un tiktu izvērtēta objekta atjaunošanas sarežģītības pakāpe, kā arī lai darbi tiktu plānoti atbilstoši reālajai situācijai, nevis virspusējiem pieņēmumiem vai sākotnējai informācijai, pirms piedāvājuma iesniegšanas no pretendenta puses jāveic objekta apsekošana un pie iesniedzamajiem dokumentiem jāpievieno Apliecinājums par objekta apsekošanu (4. pielikums). Pasūtītāja kontaktpersona par objektu apskati – Talsu novada pašvaldības Saimnieciskā nodrošinājuma nodaļas celtniecības speciālists/vecākais inženieris Andrejs Aveniņš, tālr. 28343818, andrejs.avenins@talsi.lv .
4. **Piedāvājuma cena**: Piedāvājumam jābūt izteiktam EUR bez PVN, atsevišķi jānorāda piedāvājuma cena ar PVN.
5. **Samaksas nosacījumi:** Apmaksa tiks veikta 10 (desmit) darba dienu laikā pēc pieņemšanas-nodošanas akta parakstīšanas.
6. **Informācijas sniegšana:** Visi jautājumi par iepirkuma priekšmetu adresējami 2.2. punktā minētai kontaktpersonai.
7. **Piedāvājumu iesniegšana, vērtēšana un lēmuma pieņemšana:** Piedāvājumus iesniedz, nosūtot uz e-pastu: iepirkumi@talsi.lv. Piedāvājumi, kas iesniegti pēc publikācijā norādītā termiņa, netiks vērtēti.
8. **Iestāde**
	1. Pārbaudīs piedāvājumu atbilstību Instrukcijā pretendentam norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām Instrukcijā pretendentam norādītajām prasībām. Neatbilstošie piedāvājumi netiks vērtēti.
	2. No piedāvājumiem, kas atbilst visām prasībām, izvēlēsies saimnieciski izdevīgāko piedāvājumu ar viszemāko cenu.
	3. 3 (trīs) darba dienu laikā pēc lēmuma pieņemšanas informēs visus pretendentus par pieņemto lēmumu.
9. **Lēmums par cenu aptaujas izbeigšanu bez līguma slēgšanas:** Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netika iesniegti piedāvājumi, vai ja iesniegtie piedāvājumi neatbilst Instrukcijā pretendentam noteiktajām prasībām vai iestādei pieejamajam finansējumam, kā arī citos gadījumos, kas noteikti normatīvajos aktos.